Pročitaj basnu ispod.

Kad pročitaš, prepiši u bilježnicu:

Vjetar i Sunce

 Ezop

Likovi u basni: Vjetar i Sunce

Vjetar: snažan, silovit, brz, nepromišljen

Sunce: blago, domišljato

Pouka: *Blagost je često puta jača od snage*.

Vjetar i Sunce

Svađali se Vjetar i Sunce oko toga tko je moćniji.

Odjednom se na puteljku ispod njih pojavi neki putnik.
Sunce reče: - Znam kako ćemo dokazati tko je jači!

Pobjednik će biti onaj koji onome putniku skine šešir.
- Ništa lakše! – pristane Vjetar i odmah zapuše svom snagom.

Ali što je jače puhao, to je putnik čvršće držao svoj šešir. Naposljetku Vjetar odustane.
Sad je došao rad na Sunce.

Ono izađe ispred oblaka za koji se bilo zaklonilo dok je Vjetar puhao i zablista svim svojim raskošnim sjajem nad putnikom.

Ovome ubrzo postane vruće i on skine svoj šešir.

Tako je blagost postigla ono što snaga nije mogla.

Razmisli:

1. Tko su glavni likovi u ovoj priči?
2. Oko čega su se svađali?
3. Kako su odlučili dokazati svoju moć?
4. Tko je pobijedio, Vjetar ili Sunce?